cyanic-selkie/wikianc huggingface dataset:
Aucklandskarv
Skildring
Aucklandskarven hekkar på Aucklandøyane og kan elles treffast berre i kystområdet ved Aucklandøyane og i havet utanfor øyane. Han er mest vanleg ved sørlege og austlege sider av øygruppa. Fuglane kan opptre i flokkar, både under beiting og kvile.
Dietten består mellom anna av småfisk og marine virvellause dyr.
Reira er bygd av tang, guano, gras torv og kvister. Reirplassen ligg ofte under overheng av fjell eller under tre. Kullet er på 3 egg og egga blir lagt med intervall på 2, 3 eller 4 dagar. Klekkinga skjer etter ca. 28 dagar. Hekketida er frå november til februar.
Arten har status som sårbar, og bestanden er estimert til ca. 4 500 individ (2012), og er trudd å vere stabil.
Álvaro Arbeloa
Álvaro Arbeloa Coca er ein spansk fotballspelar, som har spela for Real Madrid i spansk Primera Division og for det spanske landslaget. Han debuterte for A-landslaget 26. mars 2008 i ein kamp mot Italia. I fotball-EM same året, då Spania vart europameistrar, var han med i Spania sin tropp og starta i kampen mot Hellas i gruppespelet. Han var igjen med i Spania sin tropp til fotball-VM i 2010 der Spania vart verdsmeistrar. Han fekk spela 13 minutt som innbytar i ein av kampane i gruppespelet, mot Honduras.
Nils Johan Gjendem
}} Nils Johan Gjendem er ein norsk lokalpolitikar for Framstegspartiet. Han var ordførar i Fræna kommune i Møre og Romsdal frå 2011 til 2015.
Got My Mojo Working
«Got My Mojo Working» er ein bluessong skriven av Preston «Red» Foster og først spelt inn av Ann Cole i 1956. Muddy Waters gjorde songen populær i 1957 og han har heldt fram å spele songen gjennom heile karrieren sin. Ein mojo er ein amulett eller ein talisman knytt til hoodoo, eit tidleg afroamerikansk trusretning. Rolling Stone hadde Waters i utgåve av songen med på lista si over dei 500 beste songane gjennom tidene, på 359. plass. I 1999 gav National Academy of Recording Arts and Sciences songen ein Grammy Hall of Fame Award og han er med på lista deira «Songs of the Century».
Opphavet til songen
Songen vart skriven av Preston «Red» Foster, ein afroamerikansk musikar som ikkje var i slekt med skodespelaren med same namn. Musikkforleggjaren og direktøren Sol Rabinowitz skildra Foster som «ein av dei mest sjenerte personane eg nokon gong har møtt», og ein dommar tidleg i 1970-åra skildra han som «ein svart mann, kring 40 år gammal, med bleika blondt hår og særs mod-aktige klede som sat roleg i rettssalen...».
Mugge Island
Mugge Island er ei av Bennett Islands, som ligg 1,5 nautiske mil (2,8 km) nord for vestenden av Weertman Island i Hanusse Bay. Ho vart kartlagd frå flyfoto teken av Ronne antarktiske forskingsekspedisjon (RARE) (1947–48) og Falkland Islands and Dependencies Aerial Survey Expedition (FIDASE) (1956–57). Ho vart namngjeven av United Kingdom Antarctic Place-Names Committee (UK-APC) etter Johannes O.C. Mugge (1858-1932), tysk mineralog som var av dei første som studerte plastisiteten til is i 1895.
Hugo Simberg
Hugo Simberg var ein finsk målar, grafikar og skulptør, fødd i Fredrikshamn. Så å seie all hans kunst høyrer til stilretninga symbolismen.
Liv og gjerning
Simberg var son til ein oberst. Han voks opp i Fredrikshamn til familien flytta til Viborg då han var åtte år gammal. Han utdanna seg på ein teikneskule i Helsingfors 1893-95 og dei to neste åra hos Akseli Gallen-Kallela i Ruovesi. Deretter vitja han dei italienske byane Firenze, Pisa, Roma, Napoli og Venezia frå november 1897 til sommaren 1898. Hausten 1898 vart han medlem av Konstnärsgillet. Frå januar 1899 var han lærar ved ein teikneskule i Viborg. I juni same året la han ut på ei lengre studiereise i Russland, mellom anna i Kaukasus. Seinare gjorde han utferder til Italia, Frankrike og USA.
Simberg laga symbolistiske måleri som til dømes Sårad ängel (1903), Flodstranden og Döden i ein vemodig, bisarr stil som til ein viss del minner om Ivar Arosenius sine bilete. Simbergs kunst vart heller lite påakta medan han levde. Etter han døydde i Etseri i 1917 vart det stelt i stand to utstillingar i Helsingfors med Simbergs kunst. Desse utstillingane vekte både allmenta og kritikken, slik at arbeida hans vart jamt meir påakta. I Sverige vart to utstillingar i 1924 og 1929 med finsk kunst, der verk av Hugo Simberg hengde jamsides det beste av Akseli Gallen-Kallela sin produksjon på heidersplass.
Nicoline Berg Kaasin
Nicoline Berg Kaasin er ein norsk songar og dansar.
I 2008 var ho med i konkurransen om hovudrolla i Grease på TVNorge, der ho kom på 2. plass.
I 2015 var ho med i TV2-programmet The Voice. Her imponerte ho alle dei 4 dommarane, som ynskte å jobbe vidare med ho. Ho valde til slutt Sondre Lerche som mentor. Nicoline enda opp som finalist i konkurransen.
Got My Mojo Working
Opphavet til songen
I følgje Rabinowitz kom Foster til han midt i 1950-åra med fleire songar. Rabinowitz sa: "Eg forstod at han kunne skrive tekstar, og følte at han kunne skape noko som var verdt det. Ein dag kom han inn med Mo Jo. Eg planla ei innspeling med Ann Cole, og songen verka perfekt for ho. Ho elska han og lærte seg songen på ein time. Me spelte inn songen nokre dagar seinare.... Ho var booka for ein turne gjennom Sørstatane som oppvarming for Muddy Waters. Ho framførte songen med bandet hans som akkompagnement. Eg fekk sett showet på ein klubb... og høyrte ho syngje Mo Jo i showet. Eg bad ho om å ikkje syngje uutgjevne songar på scenen, for at andre ikkje skulle snappe dei opp. Ann Cole ignorerte meg og song Mo Jo over heile Sørstatane med bandet til Muddy. Ha drog attende til Chicago etter turneen og fortalte Leonard Chess i Chess Records at han hadde skrive ein ny song han ønskte å spele inn. Songen vart spelt inn og gjeven ut same veka som Ann Cole sin versjon... Eg ringde [Leonard Chess] for å fortelje han at han hadde spelt inn ein song som var publisert av selskapet mitt og at han skulda hos honorar av salet til innspelinga til Muddy. Han signerte ein avtale om å betale sos for songen og eg trudde problemet var ute av verda. I løpet av åra har me vore i rettssalen på grunn av denne songen, men i dag er det stadfesta ein gong for alle at songen er skriven av Preston Foster." I følgje Rabinowitz skal honorara for songen ha vore mellom 20 000 og 30 000 amerikanske dollar i 2000-åra. Han sa «Ein gong i halvåret sender eg ein sjekk til Preston... Han livnærer seg i praksis av denne songen».
Nicoline Berg Kaasin
Berg Kaasin er éin av ti finalistar i den norske Melodi Grand Prix-finalen send på NRK 10. mars 2018. Låten ho skal delta med heiter «Light Me Up», og er skriven av Berg Kaasin saman med Johan Larsson (OnklP & De Fjerne Slektningene) og Emilie Adams (The Stream).
Got My Mojo Working
Muddy Waters-utgåva
Muddy Waters-songen «Louisiana Blues» frå 1950 inneheld ein referanse om å få tak i ein mojo: «I'm goin' down in New Orleans, get me a mojo hand, I'm 'on show all you good lookin' women, yes how to treat your love». Den populære songen hans frå 1954, «Hoochie Coochie Man», skriven av Willie Dixon, nemner òg ein mojo. I følgje Waters "Når du skriv dei songane som kjem der langt sørfrå [Mississippi Delta], så kan du ikkje utelate noko om den mojo-greia. Fordi dette er de svarte folk verkeleg trudde på, på den tida...sjølv i dag [ca. 1980], når du spelar den gamle bluesen som eg gjer, så kan du ikkje kome utanom det."
Waters spelte inn songen 1. desember 1956, for Chess Records i Chicago. James Cotton var med på innspelinga, ei av dei aller første innspelingane hans, då han erstatta Little Walter som munnspelspelaren til Waters. Otis Spann spelte piano, Jimmy Rogers spelte gitar, Dixon eller Andrew Stephen var på bass og Francis Clay spelte trommer.
AllMusic-skribenten Matthew Greenwald skriv om innverknaden til songen: «Ein solid jump blues-rytme og temp driv songen, medan ein grunnleggande 1/4/5-akkordprogresjon definerer melodien. Møtet mellom desse to stilane er grunnlaget for rock & roll og gjer songen til ein av dei mest innverknadsrike.»
Andre versjonar
Songen er blitt spelt inn av mange artistar, som :
Adriaen van Ostade
Adriaen van Ostade, døypt 10. desember 1610, gravlagd 2. mai 1685, var ein nederlandsk sjangermålar under Den nederlandske gullalderen. Ostade var frå Haarlem, der han arbeidde heile livet. Han måla ofte skjemtsamt om livet til bøndene. Også broren Isaac van Ostade var ein kjend målar.
Liv og gjerning
Saman med den nokre år eldre flamlendaren Adriaen Brouwer var han i 1627 elev hos Frans Hals. Fram til kring 1640 laga Ostade bilete med same harmoniske preget som karakteriserer Brouwer sine verk. Måleria hans hadde elles drag av karikatur og det groteske. Fargebruken hans i denne første perioden minner meir om Hals enn om Brouwer, hovudfargen er kjølig grå, inn i mellom også i blått.
I sin andre periode skildrar Ostade bøndene sitt familieliv som fredfullt, der dei etter avslutta dagsverk utanfor landsbykroa lyttar til den omvandrande lirespelaren, slår kjegler eller spelar på brett inne i kroromet. Måleria hans frå denne tida, hans beste, er måla med breiare pensel enn tidlegare og haldne i ein brunare, varmare tone. Eit slags rembrandtskt, dunkelt lys breier sitt skimmer over bileta.
Ostade sin tredje periode er kjenneteikna av ei meir nøktern oppfatning og ein meir berekna komposisjon. Bileta er mindre pittoreske og målinga gjort med ei forsiktig hand. Han vende også tilbake til ein kjøligare og gjennomskinleg farge.
Ostade døydde i heimbyen Haarlem.
Nísou
Nísou (gresk skrift Νήσου, tyrkisk Nisu) er ein distriktsby på Kypros og ein lokalstyrt busetnad i distriktet Levkosía i Republikken Kypros.
Ved folketeljinga i 2011 hadde busetnaden 2 179 innbyggjarar.
Brynäs IF
Brynäs IF er ein idrettsklubb i Gävle i Sverige. Klubben vart skipa i 1912, og vart svenske mestarar i ishockey for herrer i 1964, 1966, 1967, 1968, 1970, 1971, 1972, 1976, 1977, 1980, 1993, 1999 og 2012.
Al-Manathera-distriktet
Al-Manathera-distriktet er eit distrikt i Najaf guvernement i Irak.
Norsk krigsleksikon
Norsk krigsleksikon 1940–1945 er eit norsk fagleksikon som tek for seg emne knytt til andre verdskrigen i Noreg. Det vart gjeve ut av Cappelen i 1995. Redaksjonen bestod av Hans Fredrik Dahl, Guri Hjeltnes, Berit Nøkleby, Nils Johan Ringdal og Øystein Sørensen. Leksikonet inneheld rundt 1&nsbp;000 artiklar, av desse er rundt 500 biografiar.
Ardnamurchan
Ardnamurchan (skotsk-gælisk Àird nam Murchan) er ei halvøy i Lochaber i Highland i Skottland. Ho er kjend for den urørte naturen.
Strengt tatt dekkjer Ardnamurchan berre halvøya utanfor landsbyane Salen (i sør) og Acharacle (i nord), men i dag vert omgrepet nytta meir generelt og omfattar òg nabodistrikta Sunart, Ardgour, Morvern og Moidart.
Ardnamurchan Point, der står eit 36 meter høgt fyr, vert ofte omtalt som det vestlegaste punktet på det britiske fastlandet, men dette er i røynda Corrachadh Mòr, 1 km lenger sør, som ligg nokre meter lenger vest.
Heile det nordvestlege hjørnet av Ardnamurchan består av gamle vulkanstrukturar. Området er restane etter eit 55 millionar år gammal vulkanområde.
Landsbyar på Ardnamurchan:
Mumm Islands
Mumm Islands er ei gruppe småøyar og skjer som ligg 1,5 nautiske mil (2,8 km) nordvest for Turquet Point på Booth Island, utanfor vestkysten av Graham Land. Ho vart oppdaga av Den franske antarktisekspedisjonen, 1903–05, under J.B. Charcot, som namngav øya.
Basepar
Basepar (bp) er dei para av basar i DNA- og RNA-molekyl som er bundne til kvarandre med hydrogenbindingar, til dømes i DNA-dobbelheliksen. Desse er som regel berre adenin–tymin (A–T, i DNA), adenin–uracil (A–U, i RNA) og guanin–cytosin (G–C).
Hyperparasitt
Hyperparasittar er parasittar som sjølve snyltar på parasittar. Til dømes kan ei rekkje artar snyltekvefs og chalcididar konskevent leggja egga sine i ein annan insektlarve (til dømes ein snyltekvefslarve) som alt er ein parasitt i eit tredje insekt (til dømes ei bladlus).
Hyperparasittisme er òg kjend på fleire soppar i slekta Ophiocordyceps som endrar åtferda til vertsmaurane. Andre soppartar snyltar nemleg på desse parasittsoppane.
Det er òg observert parasittar som snyltar på hyperparasittar.
Modo Hockey
Modo Hockey er ein idrettsklubb i Örnsköldsvik i Sverige. Klubben vart skipa i 1921 som Alfredshems IK, og vart svenske meistrar i ishockey i 1979 og 2007.
1836 Komarov
1836 Komarov er ein hovudbelteasteroide og går i bane innanfor asteroidefamilien Dora. Han blei oppdaga den 26. juli 1971 av Nikolai Stepanovich Chernykh ifrå Krim-observatoriumet i Nauchnij.
Helmvind
Helmvind er ein vind i Cumbria i England, ein nordaustleg vind som bles ned sørvestsida av Cross Fell. Det er den einaste vinden med eige namn på Dei britiske øyane. Vinden kan ha namn etter «hjelmen», som er ei pileussky som oppstår over Cross Fell, kjend som Helm Bar. Vinden er ein lokal fønvind.
Kjelder
Wiatr
Najaf-distriktet
Najaf-distriktet er eit distrikt i Najaf guvernement i Irak.
Eidsnes
Eidsnes er eit lite handelssenter og ei postnummeradresse, 6037, i Sula kommune i Møre og Romsdal. 2 015 personar budde på postadressa i 2020. Indre Sula kyrkje står på Eidsnes.
Postnummeradressa omfattar matrikkelgardane Kvasnes, Kongshaug, Veibust, Reithaug, Solavågseid, Leirvåg, Sunde, Solavåg og Bjørkavåg. E39 går gjennom området frå ferjestaden Solavågen, som faktisk ligg på Sunde, over Vegsundbrua inn i Ålesund kommune.
Dei siste tiåra har delar av området endra karakter frå landsbygd til villastrok, det gjeld fremst Sunde og Leirvåg. Såleis har folketalet nær dobla seg på om lag tretti år.
Solevåg skule, som er ein barneskule med to paralellar, ligg på Eidsneset.
Frå E39 på Solavågseid går Fylkesveg 61 vestover gjennom ytre Søre Sunnmøre til Riksveg 15 i Stad i Nordfjord.
Verdscupen i alpine greiner 1986/Kvinner
Verdscupen i alpine greiner for kvinner i 1986-sesongen tok til 7. desember 1985 i Sestriere i Italia og vart avslutta 22. mars 1986 i Bromont i Quebec-provinsen i Canada. Turneringa omfatta 32 renn og 37 tevlingar. Tevlingane fordelte seg på 9 slalåmrenn, 8 storslalåmrenn, 5 super-g-renn, 10 utforrenn og 5 kombinasjonstevlingar, dei siste baserte på allereie avvikla enkeltrenn i slalåm og utfor.
Portvin
Portvin, som på portugisisk vert kalla Vinho do Porto, altså vin frå byen Porto, er ein såkalla heitvin eller sterkvin som er laga av druer frå vinmarkene ikring Douroelva nord i Portugal.
Verdscupen i alpine greiner 1986/Kvinner
Maria Walliser frå Sveits vann den store FIS-premien, landskvinnene Erika Hess og Vreni Schneider kom på dei neste plassane i turneringa.
Portvin
Etter ei stutt gjæringstid vert vinen tilsett eit smaksnøytralt brennevin, aguardente. Gjærcellene i vinen døyr av alkoholforgifting, og ettersom gjæren i vinen lever av sukkeret i druene, vert restsukkeret i vinen teke vare på nå gjæringa stoggar. På dette viset vert det laga ein sterk og søt vin med 19–20 % alkohol, som gjerne vert lagra ei tid før han skal konsumerast. Opphavleg vart vinen handsama på denne måten for å kunne halde seg under transport og omsetjing på hovudmarknaden, som framfor alt var England, og det er knytt mange engelske tradisjonar, ord og uttrykk til portvinen.
Portvinshus
Dei store oppkjøparane av vinen dominerer portvinshandelen. Dei viktigaste husa er:
Daniel Pudil
Daniel Pudil er ein tsjekkisk fotballspelar, som har spela på midtbanen for Genk i den belgiske fotballigaen og for det tsjekkiske landslaget.
Pudil debuterte for Belgia sitt A-landslag 7. februar 2007 i ein kamp mot Belgia. Han gjekk glipp av fotball-EM i 2008 grunna ein skade i handa.
Verdscupen i alpine greiner 2005/Menn
Verdscupen i alpine greiner for menn i 2005-sesongen tok til 23. oktober 2004 i Sölden i Austerrike og vart avslutta 13. mars 2005 i Lenzerheide i Sveits. Turneringa omfatta 36 renn og 37 tevlingar. Tevlingane fordelte seg på 9 slalåmrenn, 8 storslalåmrenn, 7 super-g-renn, 11 utforrenn og ei kombinasjonstevling, den siste baserte på allereie avvikla enkeltrenn i slalåm og utfor.
Bode Miller frå USA braut den austerrikske sigerrekka i den alpine FIS-turneringa og sikra seg den store pokalen framom Benjamin Raich, Hermann Maier og Michael Walchhofer, alle Austerrike.
Odd Steinar Bjerkeset
Odd Steinar Bjerkeset er ein norsk lokalpolitikar for Kristeleg folkeparti. Han var ordførar i Gjemnes kommune i Møre og Romsdal i periodane 1997-2007 og 2011-2016. Bjerkeset var også ordførar frå 1999 til 2007.
Murray Island
Murray Island er ei øy ved sørvestsida av Hughes Bay, utanfor vestkysten av Graham Land. Øya har vore kjend for selfangarar som har operert i området sidan 1820-åra, sjølv om ho på kart vart vist som ein del av fastlandet. I 1922 passerte kvalbåten Graham gjennom sundet mellom øya og fastlandet, og beviste at ho var ei øy. Øya vart namngjeven i samband med Cape Murray på øya.
Kali Andhi
Kali Andhi (hindi: काली आँधी, urdu: کالی آندھی, tyder: «svart storm») er ein kraftig, plutseleg støvstorm som skjer seint på våren i nordvestlege delar av Det nordindiske låglandet i India. Stormane varer sjeldan lenge, men kan blokkere for sola og drastisk redusere sikta, og føre til øydeleggingar og skadar. Dei varslar som regel om at monsunen er på veg til dei nordlege slettene.
Situasjonskomedie
Situasjonskomedie (engelsk teleskopord sitcom) er komediesjangrar som har faste gjennomgangsfigurar som delar eit felles miljø, som ein heim eller ein arbeidsstad, og dei involverte figurane hamnar i morosame situasjonar og nyttar ein humoristisk dialog seg imellom. Nokre døme er amerikanske Cosby med familie, ein tv-serie om ein afroamerikansk familie, eller Friends eller Venner for livet som tok for seg seks venner, tre av kvart kjønn i same alder, som meir eller mindre budde saman. Slike program har opphavet sitt i radio, men er særleg blitt populær underhaldning på fjernsynet som ei dominerande forteljarform. Norske døme er Mot i brøstet på TV 2 og Side om side på NRK. Denne forma for komediar inkluderer òg liksom-dokumenterer som Kontoret med Ricky Gervais.
Den fyrste situasjonskomedien på TV blir hevda å vera Pinwright's Progress, med ti episodar som blei viste på BBC i Storbritannia mellom 1946 og 1947. I USA er regissøren og produsenten William Asher blitt rekna som «mannen som oppfann sitcom» Han regisserte over to dusin ulike situasjonskomediar, inkludert den nær evigvarande I Love Lucy med Lucille Ball frå 1950-talet og fram til 1970-talet.
Kjenneteikn
Dei fyrste situasjonskomediane bestod av individuelle episodar der ein ikkje trong nokon introduksjon for å komma inn i handlinga. Hovudpersonane var statiske og utvikla seg lite frå gong til gong. Mange tok etter denne forma, og hendingar i ein episode blei ikkje nemnde i seinare episodar. Dette er tydeleg i til dømes The Brady Bunch, der ein ofte blei presentert for venner eller slektningar som berre var med i ein episode.
På 1990-talet byrja mange seriar å ha ei tilbakevendande historie som ein kunne følgja i ein heil sesong, i tillegg til alt det andre som skjedde. Ein hadde sett kvar populært dette var i såpeoperaene, og ville dra nytte av dette. Eit godt døme på dette er Venner for livet, der fleire kjærleikshistorier danna bakgrunnen for handlinga.
Seinfeld tok dette til motsett kant etterkvart som serien utvikla seg, og i dei siste sesongane var det alltid ein eller fleire referansar til tidlegare episodar i kvar ny episode.
Fletting
Fletting er ei regelmessig samanslynging av bøyelege trådar, band, strå, vidjer og liknande. Ei flette er ei trådforma samling av tre eller fleire lengder fleksibelt materiale som er lagt kring kvarandre (fletta) i eit slikt diagonalt overlappande mønster. Teknikken blir brukt blant anna til å laga hårfrisyrar, tau, trosser, kablar og flettverksgjerde og dessutan i korgfletting, rundfletting og stråfletting. Eit tau som er fletta er meir bøyeleg enn eit like tjukt tau som er tvinna.
Framgangsmåtar
Den enklaste framgangsmåten brukar tre snorer. Desse legg ein samla med ein snor til den eine sidan og to til den andre. Så legg ein den ytste av dei to snorene over den andre og innanfor snora på den andre sida. Deretter gjentek ein flettinga frå andre sida. Dette gjentek ein med den ytste snoren frå annakvar side.
Om ein bruker fleire snorer til å fletta kryssar desse over kvarandre fram og attende. Dette kan ein gjera på mange måtar frå enkle flate fletter til kompliserte mønster som ved japansk kumihimo, færøsnor (tólvtáttaband med 12 snorer), firkantsnorer med 8, 12 og fleire trådar, og kinesiske fletter med 16 snorer. Teknikken blir òg brukt til kunstverk med meir eller mindre regulære fletter, ofte med andre gjenstandar tredd inn på snorene.
I runde fletter går fleire grupper trådar i spiral moturs og medurs annankvar gong over kvarandre som i ein vev. Runde fletter blir brukte for trosser, tau og kabel, særleg til klatretau og riggtau på seglbåtar fordi fletta tau ikkje vrir seg ved belasting slik eit snodd tau vil gjera. Rund fletting blir òg for brukt skjerming av kablar fordi dette gjev betre høgfrekvenseigenskapar enn snodd trådskjerm.
Fletting av hår
Hårfletter blir gjerne laga som ei eller fleire enkle flettar av tre grupper hår. Meir kompliserte variantar er vanleg eller invertert fiskeflette (nakkeflette, parisarflette) som gradvis flettar inn meir og meir av håret, mange små fletter ut frå eller langs hovudbotnen, eller fletter med meir enn tre delar.
Fletting av hestehår
Man og hale på hestar kan flettast av praktiske eller estetiske grunnar, eller ei blanding av desse.
Fletting av tekstil
Trådar kan flettast til dekorative band ein kan bruka for seg eller som del av større produkt. Ein kan til dømes fletta belte og pynteband, som samiske kommagband eller den fransk-kanadiske beltetradisjonen ceinture fléchée. Skosnøre er ofte fletta. Flate fletter kan brukast som border på kantar, saumar og pynt på klede, gjenstandar og interiørtekstil. Soutache er ein fletteteknikk som ofte blir brukt til slik dekorasjon. Ein kan også sy fletter av tøyremser saman til matter.
Fletting av plantemateriale
Fleire lange, bøyelege plantedelar kan flettast til gjenstandar. Materiale som halm, siv, palmeblad og ulike plantefibrar kan flettast til ulike føremål. Ein kan anten fletta lange band som ein festar saman til det ein vil laga, eller forma det ein lagar medan ein flettar. Sistnemnde metode har mykje til felles med korgfletting og veving.
Ein kan også fletta levande plantar. Dette blir brukt ein del innan hagebruk, der ein flettar tre og buskar for dekorasjonsføremål.
Mat
Ein kan bruka fletting som teknikk til å lagra ein del matslag, eller for å få maten til å sjå dekorativ ut. Kvitlauk kan til dømes lagrast ved at ein flettar saman stilkane. Elles kan ein fletta deig og andre mjuke strimlar før ein steiker eller serverer dei. Dette blir mellom anna brukt til brød som fletteloff, challa og paska.
Fiskeflette er ein matrett der filetstrimlar, gjerne av ulike fiskeslag, blir fletta før oppvarming.
Kaver
Kaver eller caver er ein lett bris på Hebridane.
Norsk teiknspråk
Norsk teiknspråk er eit teiknspråk som primært blir brukt av norske døve. Språket har utvikla seg spontant i kommunikasjonen mellom døve menneske i Noreg har kommunisert med kvarandre. Norsk teiknspråk har mange fellestrekk med dansk teiknspråk. Teiknspråket på Madagaskar er ikkje så ulikt teiknspråket i Noreg, fordi det var norske misjonærar som først tok opp arbeid blant døve og høyrselshemma på Madagaskar.
Norsk teiknspråk er eit eige språk med sin eigen grammatikk og setningsoppbygging. For døve og mange tunghøyrde med norsk teiknspråk som morsmål, er teiknspråk ein del av identiteten. Norsk teiknspråk kan dessutan vere førstespråket til høyrande barn av døve foreldre.
Norsk teiknspråk har ikkje noka form for skriftspråk.
Noregs Døveforbund reknar med at det er om lag 5 000 døve. I tillegg til desse reknar dei med at om lag 10 000 personar som sjølve er høyrande, bruker teiknspråk i kommunikasjon med døve familiemedlemmer eller omgangsvenner; vidare bruker 1 500 fagfolk teiknspråk i yrkesutøvinga si. Med 16 500 teiknspråkbrukarar er norsk teiknspråk eit stort minoritetsspråk i Noreg. Dei som har teiknspråk som morsmål i snever meining, er derimot få. I staden bruker ein heller den meir generelle termen førstespråk om det teiknspråket døve barn av høyrande foreldre tileignar seg.
Sidan språklova vart vedteke i 2021 har norsk teiknspråk status som det nasjonale teiknspråket i Noreg. Det finst òg føresegner i opplæringslova som gjev rett til opplæring i og på teiknspråk for elevar som har dette som førstespråk. Folketrygdlova gir dei som ikkje kan kommunisera på talespråk, rett til gratis teiknspråktolk slik at dei kan fungere i dagleglivet, i utdanning og arbeid og i samband med polikliniske helsetenester.
Scandiano
Scandiano er ein by og ein kommune i provinsen Reggio Emilia i regionen Emilia-Romagna i Italia. Kommunen har i kring 25 000 ibuarar og dekker ei flatevidd på 49,8 km². Byen ligg 95 meter over havet.
Byen vart grunnlagt då det vart bygt ei borg på staden i 1262.
Biologen Lazzaro Spallanzani og politikaren Romano Prodi vart fødde i Scandiano.
Theodóriana
Theodóriana (gresk Θεοδώριανα) er ein landsby og ein tidlegare kommune i periferieininga Árta i Ípiros i Hellas. Theodóriana inngår frå 2011 som ei kommunaleining i kommunen Sentral-Tzoumérka.
Ved folketeljinga i 2011 hadde kommunaleininga Theodóriana 173 innbyggjarar, medan tettstaden med same namn hadde 163 innbyggjarar.
Crocodile Rock
«Crocodile Rock» er ein song skriven av Elton John og Bernie Taupin, og spelt inn i juni 1972 i Strawberry Studios i Château d'Hérouville i Frankrike. Han vart gjeven ut som singel den 27. oktober 1972 i Storbritannia og 20. november 1972 i USA før albumet Don't Shoot Me I'm Only the Piano Player kom ut i 1973. Det var den første singelen hans som gjekk til topps i USA, noko han klarte den 3. februar 1973. Singelen vart liggande på topps i tre veker og selde til gull seinare på året. I 1995 hadde singelen seld til platina.
Singelen nådde òg toppen i Canada og låg øvst på lista i fire veker.
«Crocodile Rock» er dominert av eit Farfisa orgel, spelt av John med ein karinvalliknande lyd og honky-tonk-rytme. Teksten tar eit nostalgisk tilbakeblikk på tidleg rock 'n' roll, og eit forhold til ei kvinne som heiter Suzie. Songen har likskap til fleire songar frå slutten av 1950-åra og tidleg i 1960-åra, mellom andre Del Shannon sin «Cry Myself to Sleep» frå 1962 og «Little Darlin'», som vart spelt inn i 1957 av The Diamonds. Refrenget minnar om «Speedy Gonzales» av Pat Boone.
Andre versjonar
Andre artistar som har spelt inn songen er Teddy Robin frå Hong Kong, Ervinna frå Singapore, The Beach Boys, Alvin and the Chipmunks og Baha Men.
Crocodile Rock er ein av songane i videospelet Lego Rock Band.
Nelly Furtado og John sjølv song inn songen 2010 for filmen Gnomeo and Juliet, som kom ut i 2011.
Øyvind Vågnes
Øyvind Vågnes  er ein norsk forfattar, oppvaksen i Brattvåg, og busett i Bergen. Han debuterte litterært i 2003 med romanen Ingen skal sove i natt. For Ekko (2005) fekk han Nynorsk Litteraturpris.
Vågnes har doktorgraden (dr. art) ved Universitetet i Bergen, og arbeider som forfattar, forskar, redaktør, omsetjar, og kritikar. Som forskar har Øyvind Vågnes vore knytt til ei rekkje prosjekt ved Universitetet i Bergen, Syddansk Universitet, og ved Københavns Universitet. Zaprudered: The Kennedy Assassination Film in Visual Culture (2011) vart ei av tre nominerte utgivingar i kategorien medie- og kulturstudier under den årlege utdelinga av American Publishers Awards for Professional and Scholarly Excellence.
På 2000-talet sat Vågnes i redaksjonen til det litterære tidsskriftet Vagant, og frå 2010 har han fungert som ansvarleg redaktør for journalen Ekfrase: Nordisk tidsskrift for visuell kultur (Universitetsforlaget). Omsetjingsarbeidet omfattar m.a. nyare nordamerikansk skjønlitteratur (Don DeLillo, Lydia Davis, Rick Moody, David Means) og ei rekkje faglitterære artiklar.
Vågnes har fungert som kritikar i Morgenbladet og i Klassekampen, og har sidan 2000 skrive om musikk i vekeavisa Dag & Tid.
Øyvind Nordsletten
Utdanning og erfaring
Nordsletten gjennomførte førstegangstenesta ved Forsvarets russiskkurs og avtente plikttenesta ved Garnisonen i Sør-Varanger. Han studerte humaniora ved Universitetet i Oslo frå 1970 til 1974.
Yrkesliv
Nordsletten gjekk inn i den norske utanrikstenesta i 1974. Frå 1977 til 1979 var han attaché og seinare andresekretær ved den norske ambassaden i Tyrkia. Nordsletten var førstesekretær ved den norske ambassaden i Russland i tida 1979–1982, og var ambassadør der i perioden 2000–2008. Verkeområdet hans omfatta også Armenia og fem land i Sentral-Asia. I tida 1992–1996 var han norsk ambassadør i Ukraina og Kviterussland. 17. november 2008 blei han utnemnd til ambassadør i Irland.
Frå 1982 til 1992 og frå 1996 til 2000 arbeidde Nordsletten i Noreg, og var då tilsett i leiande stillingar ved ulike departement. Mellom 1997 og 2000 leidde han internasjonal avdeling ved Statsministerens kontor.
Privat engasjement, prisar og utmerkingar
Nordsletten blei utnemnd til æresmedlem i Norsk-russisk handelskammer i 2008 for sitt bidrag til å forbetra norsk-russiske forretningstilhøve.
Black Isle
Black Isle (skotsk-gælisk an t-Eilean Dubh) er eit område aust i Dei skotske høglanda i grevskapet Ross and Cromarty.
Her ligg byen Cromarty og landsbyar som Conon Bridge, Muir of Ord, Munlochy, Avoch, Rosemarkie, Fortrose, Tore, North Kessock og Culbokie
Trass i namnet er ikkje Black Isle ei øy, men ei halvøy, omgjeven av Cromarty Firth i nord, Beauly Firth i sør og Moray Firth i aust. I vest grenser halvøya til elvane River Conon og River Beauly.
Butte
Ein butte er ein godt synleg, isolert ås med bratte sider, ofte vertikale sider og ein liten, relativt flat topp. Butter er mindre enn mesaer, platå og platåfjell. I somme regionar, som nord og nordvest i USA, vert ordet nytta om alle typar åsar. Ordet butte kjem frå eit fransk ord for «liten ås» og vert mykje nytta i det vestlege USA. På grunn av den særeigne forma er butter ofte kjende landmerke på sletter og i fjellområde.
For å skilje mesaer og butter, nytta geografar ein regel om at ein mesa skal ha ein topp som er breiare enn høgda, medan toppen av ein butte er smalare enn høgda. Tre klassiske butter er Scotts Bluff (i røynda fem butter) i Nebraska, Crested Butte i Colorado og Elephant Butte i New Mexico.
Blant kjende butter utan flat topp i USA finn ein Bear Butte i Sør-Dakota og Black Butte i Oregon. I mange tilfelle har butter fått namn som ikkje nytta ordet butte, som til dømes Courthouse Rock i Nebraska. Somme større åsar er teknisk sett ikkje butter, men har likevel dette i namnet sitt, som Kamiak Butte i Washington State.
Danning
Ein butte oppstår ved erosjon når ein hard dekkbergart ligg over eit lag med mindre motstandsdyktig fjell som etter kvart forvitrar og eroderer bort. Det harde berglaget står imot erosjonen. Dekkbergarten vernar dei mindre motstandsdyktige berga under frå abrasjon frå vinden, slik at han vert ståande att som isolert. Etter kvart som toppen vert vidare erodert ved abrasjon og forvitring, fell overskotsmaterialet ned som steinurer kring botnen av butten. På ein mindre skala er det same prosessen som skapar jordpyramidar.
Saturday Night's Alright for Fighting
Songen vart gjeven ut som den første singelen frå albumet i 1973 og nådde Topp 10 i Storbritannia og Topp 20 i USA. Trass i at han ikkje gjorde det like bra som mange av dei andre hittane hans, er det likevel ein av dei best kjende songane hans i dag.
Andre versjonar
Songen er spelt inn av fleire andre artistar som W.A.S.P., Flotsam and Jetsam, Nickelback (med Kid Rock og Dimebag Darrell), Queen og The Who. Opningsriffet vert ofte nytta av Tommy Emmanuel under tolkinga hans av «Classical Gas». Songe er spelbar i videospelet Rock Band 3 og Guitar Hero 5. Songen vart òg nytta under traileren til filmen Gnomeo and Juliet i 2011.
Tante Julia og han som skriver
Tante Julia og han som skriver, originaltittel La tía Julia y el escribidor, er ein halvbiografisk roman av den peruanske forfattaren og nobelprisvinnaren Mario Vargas Llosa. Han kom ut på spansk i 1977 og vart omsett til bokmål av Kari og Kjell Risvik i 2007.
Romanen handlar om ein vaksen, Mario, som drøymer om å bli forfattar og arbeider på ein radiostasjon der han møter Pedro Camacho, ein eksentrisk tekstforfattar til bolivianske radiodrama som òg speler det han skriv. Mario, eller Marito, som han blir kalla i stykket, forelskar seg sin tante Julia. Ho er skilt og er 14 år eldre enn Mario, så han blir konfrontert med motstand i frå eigen familie og må gå mot deira vilje for å gifte seg med henne.
Handling
Dette er ein nær sjølvbiografisk roman, her skildrar forfattaren ein avgjerande periode i livet sitt. Varguitas eller Marito, bur med besteforeldra fordi foreldra er i utlandet. Han jobbar på radioen og byrjar å orientere seg i litteraturen. Det er i denne perioden at tilhøvet til Julia byrjar, og som han etter kvart giftar seg med trass motstanden frå familien sin. På den andre sida møter han sin første verkelege inspirasjonen: Pedro Camacho er ein boliviansk forfattar som skriv manus for høyrespel med historier som er vove saman med hovudpersonen sine opplevingar.
Sjølve tittelen viser til doble forteljingar som òg er grunnlaget for handlinga til romanen: på den eine sida, den unge forfattaren Varguitas sin kjærleiksaffære med ei kvinne i familien, tante Julia, 14 år eldre enn han, og på den andre sida, det hemmingslause nærvære av føljetongsforfattaren Pedro Camacho på den same radiostasjonen som Varguitas arbeider.
Den edle lidenskapen mellom tante Julia og forfattarlærlingen, som femtitalets samfunn i Lima freistar å stoppe med alle midlar, blir kombinert og sett i kontrast mot dei gruelege historiene frå føljetongane som går på lufta. Kontrapunktet i ein brennande lidenskap med eit drag av Shakespeare og hans melodrama.
Tante Julia og forfattaren sameiner interessa for eventyr, der merksemda til lesaren er basert på ein lykkeleg slutt som er stadig utsett, og dei mest hysterisk morosame og bisarre tidsfordriv, ingen tvil takka vere morosame bidrag frå forfattarar Camacho, ein av dei store karakterane blant peruanske romanforfattarar. Romanen gjev eit bilde av Lima i 1950, ein satirisk titt på peruansk radiosåpeoperaer, og er ei gransking av både praktiske og kreative sider ved skriving.
Romanen er delvis basert på forfattaren sitt første ekteskapet med Julia Urquidi. Urquidi skreiv seinare memoarane sine, Lo que Varguitas no dijo («kva little Vargas ikkje sa»), der ho gjev si personlege framstilling av tilhøvet deira.
1837 Osita
1837 Osita er ein hovudbelteasteroide. Han blei oppdaga den 16. august 1971 av James B. Gibson ifrå Complejo Astronómico El Leoncito i El Leoncito.
Tante Julia og han som skriver
Handling
Tante Julia og forfattaren blei seinare omarbeidd som en Hollywood-film, Tune in Tomorrow, der settinga blei flytta frå Lima til New Orleans. Filmen kom ut i mange land.
Chanonry Point
Chanonry Point (skotsk-gælisk Gob na Cananaich) ligg i enden av Chanonry Ness og er ei halvøy som strekkjer seg ut i Moray Firth mellom Fortrose og Rosemarkie på Black Isle i Skottland.
Det ligg to campingplassar på Chanonry Point, samt Fortrose and Rosemarkie Golf Club. Eit fyr bygd av Alan Stevenson vart bygd på halvøya i 1846. Fyret vart automatisert i 1984 og er i dag privateigd.
You'll Never Walk Alone av Elvis Presley
You'll Never Walk Alone er eit gospel-samlealbum av Elvis Presley, gjeve ut i 1971 på RCA Camden. Albumet består hovudsakleg av gospelinnspelingar Presley hadde gjeve ut før. Innspelingane gjekk heilt attende til 1957, og bestod av to songar som ikkje var gjevne ut før. Singelen «You'll Never Walk Alone», ei utgåve av Oscar Hammerstein II- og Richard Rodgers-songen, vart ein mindre hit for han seint i 1960-åra. Dei to songane som ikkje var gjevne ut før var «Let Us Pray» frå filmmusikken til filmen Change of Habit frå 1969 og «Who Am I?», ein song som var til overs frå innspelingane tidleg i 1969 for albumet From Elvis in Memphis.
Albumet nådde 69. plassen på Billboard 200-lista. You'll Never Walk Alone vart seinare gjeven ut på ny i 2006, i lag med andre billigalbum av Presley.. Albumet selde til gullplate 27. mars 1992, platina den 15. juli 1999, og 3x platina den 6. januar 2004 hos Recording Industry Association of America.
Albumet følgjer RCA-Camden si nyutgjeving av Elvis' Christmas Album, sidan det inneheld fire gospelinnspelingar frå dette albumet, som ikkje kom med på nyutgjevinga til RCA Camden av dette julealbumet i 1970. Dei originale fire gospelsongane vart gjevne ut i 1957 på ein RCA Victor-EP kalla «Peace in the Valley».
Sotenäs kommun
Sotenäs kommune ligg i det svenske lenet (fylket) Västra Götaland, i landskapet Bohuslän. Administrasjonssenteret i kommunen ligg i Kungshamn.
Tettstader
Sotenäs kommune har fem tettstader. Folketalet i tabellen er frå 31. desember 2005.
Lars Ramndal
Lars Ramndal var ein norsk gardbrukar, fiskar og politikar frå Mosterøy. Han representerte partiet Venstre på Stortinget frå 1945 til 1965.
Ramndal var fødd i Rennesøy, men foreldra flytta til Mosterøy då han var eitt år gammal. Foreldra dreiv sidan garden Dyskeland, farsgarden til mor hans. Sjølv var han forretningsførar for Mosterøy trygdekasse og heradskasserar i Mosterøy frå høvesvis 1911 og -12 til 1917. I åra frå 1917 til 26 livnærde han seg som fiskar. Han var formann 1925-39 i Rogaland fiskarlag, 1927-36 i Rogaland brislingfiskarlag og 1934-36 i Notfiskarsamskipnaden. I 1926 tok han over slektsgarden Dyskeland og dreiv denne i mange år.
Ramndal var varaordførar i Mosterøy herad 1922-25 og ordførar 1932-41 og 1945. Partipolitisk sokna han på 1920-talet til Bondepartiet, men braut med partiet før stortingsvalet 1927. Han melde seg inn i Venstre og stod på vallister for partiet i 1930-åra, utan å oppnå stortingsplass. Under andre verdskrigen vart han arrestert i april 1944. Han sat fengsla lokalt til han 1. juni 1944 vart overført til Berg interneringsleir i Østfold. I frigjeringsdagane i mai 1945 var han sett fri.
Ramndal deltok aktivt i ungdoms-, fråhalds- og kristeleg arbeid. Han var medarbeidar 1945-56 i Norsk Misjonstidende og formann 1957-61 i Landsnemnda til Avholdsfolket.
Hans Reiersen
Hans Christie Reiersen var ein norsk prest og stortingsmann frå Fredriksvern.
Reiersen var son til ein offiser. Sjølv vart han cand. theol. i 1806. Seinare var han personalkapellan i Homedal i Aust-Agder. Sokneprest i Kråkstad frå 1825 til han døydde i 1836.
Reiersen var 2. representant frå Nedenes amt på omframstortinget i 1814.
Mushroom Island
Mushroom Island er ei isdekt øy som ligg 10 nautiske mil (18 km) vest-sørvest for Cape Berteaux, utanfor vestkysten av Graham Land. Ho vart først kartlagd av British Graham Land Expedition (BGLE) under Rymill, 1934–37, og fekk namnet sitt fordi ho minna om hatten på ein sopp.
Éamon de Valera
Eamon de Valera var ein irsk opprørsleiar og politikar på Irland. Han var taoiseach (statsminister) i Republikken Irland tre gonger, og president frå 1959 til 1973. Han var også ein hovudperson bak den irske grunnloven.
De Valera var mest kjend som ein av leiarane av den irske kampen for sjølvstende frå Det sameinte kongeriket Storbritannia og Irland tidleg på 1900-talet. Han hadde ei leiande rolle under den irske sjølvstendekrigen og motstanden mot den anglo-irske traktaten under den irske borgarkrigen som følgde (1922–1923). Etter å ha gått ut av Sinn Féin i 1926, fordi rørsla boikotta det irske parlamentet, skipa han Fianna Fáil og blei regjeringsleiar i Den irske fristaten og seinare taoiseach) frå 1932 til 1948, 1951 til 1954 og 1957 til 1959, då han gav seg etter å ha blitt vald til irsk president. Den politiske ståstaden hans utvikla seg frå ein militant republikanisme til sosial og kulturell konservatisme.
Emilie Adams
Emilie Adams er ein norsk elektropopsongar, låtskrivar og produsent som blei oppdaga på det norske tv-programmet The Stream i 2016.
Boris Tsjaklin
Boris Anfijanovisj Tsjaklin var ein russisk turnar frå byen Isjim som vart verdsmeister i 1958 og olympisk meister under Sommar-OL 1960. Han representerte Sovjetunionen. Tsjaklin døydde i Kyiv.
Karriere
Tsjaklin fekk sitt fyrste VM-gull i lagtevlinga ved Verdsmeisterskapen i turn 1954. To år seinare sikra han seg gullmedaljen i bøylehest under Sommar-OL 1956 i Melbourne, der han også fekk eit gull med det sovjetiske laget i lagkampen. I mangekampen hamna han på åttandeplass.
Då Turn-VM 1958 vart avvikla i Moskva gjekk Tsjaklin til topps i mangekampen, på bøylehest, i svingstang og skranke, samt i lagtevlinga. I Sommar-OL 1960 i Roma vann han fire gullmedaljar, dessutan to sølv- og ein bronsemedalje. Olympisk meister vart han i mangekamp, bøylehest, hopp og skranke.
Tsjaklin vann svingstang-øvinga under Sommar-OL 1964. Med Sovjetunionen sitt lag fekk han også ein gullmedalje i lagtevlinga, medan han vart andremann i mangekampen.
No More Lonely Nights
«No More Lonely Nights» er ein song skriven og framført av Paul McCartney, først gjeven ut 24. september 1984 på filmmusikkalbumet Give My Regards to Broad Street (1984).
Utgjeving
Det vart gjeve ut to versjonar av singelen på både 7-tommar og 12-tommar, i tillegg til ei 12" biletplate i både Storbritannia og USA. Den første 7-tommaren hadde «Playout version» av songen som B-side. Den andre hadde «Arthur Baker Dance Mix» som B-side.
Singelen nådde sjetteplassen på singellista i USA og andreplassen i Storbritannia.
Innhald
7" – UK, 1984
7"
12" – UK, 1984
12"
Lubna Jaffery
Lubna Boby Jaffery er ein norsk politikar for Arbeidarpartiet. Etter stortingsvalet i 2021 er ho fast møtande vararepresentant på Stortinget for Hordaland for statsråd Marte Mjøs Persen, og fyrste nestleiar i Stortingets kontroll- og konstitusjonskomité. Frå 29. oktober 2019 var ho byråd for arbeid, sosial og bolig i Bergen kommune. Jaffery har vore kultur- og likestillingsminister sidan 28. juni 2023.
Oppvekst og familie
Jaffery er barn av arbeidsinnvandrarar frå Pakistan. Faren hennar kom til Noreg i 1971 som 28-åring og fekk i 1979 familiegjensameining med mora til Jaffery. Jaffery vaks opp på Flaktveit i Åsane bydel i Bergen. Ho gjekk på Li og Marikollen skule. Då ho var 15 år melde ho seg inn i AUF.
Jaffery har ei dotter.
Utdanning
Jaffrey har mastergrad i administrasjon og organisasjonsvitskap frå Universitetet i Bergen fra 2007. Ho har på same universitet grunnfag og mellomfag i samanliknande politikk. Ho har også grunnfag frå Universitetet i Bergen innan offentleg rett og grunnfag i sosiologi.
Coigach
Coigach (skotsk-gælisk A' Chòigeach) er ei halvøy nord for Ullapool i Wester Ross i Northwest Highlands i Skottland. Ho grensar til Assynt lenger nord.
Lubna Jaffery
Politiske karriere
Jaffery har hatt diverse verv i sin ungdom i AUF, deriblant leiar av Hordaland AUF i perioden 1998–1999 og medlem av sentralstyret i AUF i perioden 2000–2004.
Coigach
Området er kjent for vakker natur med høge fjell og fleire innsjøar. Den høgaste toppen er Ben More Coigach på 743 meter over havet.
Lubna Jaffery
Byråd
Jaffery vart utnemnd til byråd for arbeid, sosial og bolig i Bergen kommune den 29. oktober 2019. Ho har elles vore medlem i Bergen bystyre i periodane 1999–2003 og 2015–2019, og vart gjenvald for perioden 2019 til 2023, men ho har permisjon frå bystyrevervet så lenge ho er byråd. I perioden 2003–2007 var ho medlem av kommunestyret i Fjell kommune.
Men in Black
Men in Black er ein amerikansk film frå 1997 som handlar om romvesen. Regissøren er Barry Sonnenfeldt og i hovudrollene spelar Tommy Lee Jones og Will Smith. Filmen var basert på ein teikneserie med same namnet, der Men in Black var ein organisasjon som jobba med å overvaka utanomjordiske vesen på jorda og å skjerma verda frå å vita om at dei fanst.
Oppfølgjaren Men in Black II kom ut i 2002, og Men in Black 3 i 2012. I tillegg gjekk det ein animasjonsserie om Men in Black frå 1997 til 2001 på amerikansk fjernsyn. Suksessen med å laga ein film av teikneserie var noko av det som inspirerte Marvel til å vurdera samarbeid med Columbia Pictures. Dette resulterte seinare i filmen Spiderman (2002).
Genesaretsjøen
Genesaretsjøen er den største ferskvassinnsjøen i Israel. Han er hjarteforma med ei kystlinje på 53 km, er kring 21 km lang og 13 km brei. Innsjøen har eit areal på 166,7 km² og den største djupna er 43 meter. Genesaretsjøen ligg mellom 215 og 209 meter under havnivå, og er med dette den lågastliggande ferskvassjø på jorda og den nest lågaste innsjøen etter Daudehavet, som er ein saltvassjø. Innsjøen får delvis vatn frå undervasskjelder, men hovudkjelda er Jordanelva som flyt frå nord til sør.
Lubna Jaffery
Politisk rådgjevar og sekretær
Jaffery var frå då ho vart utnemnd til politisk rådgjevar i Arbeids- og inkluderingsdepartementet i mars 2008 til ho gjekk av som statssekretær i Kulturdepartementet i september 2012 den einaste i Stoltenberg II-regjeringa med minoritetsbakgrunn.
Nikolaevo
Nikolaevo (bulgarsk Николаево) er ein by og ein kommune i provinsen Stara Zagora i Bulgaria. Kommunen omfattar byen Nikolaevo og tre andre busetnader.
Genesaretsjøen
Sjøen er også kjend som Galileasjøen, Tiberiassjøen og Ginossarsjøen. På hebraisk heiter han Yam Kinneret (יָם כִּנֶּרֶת, arameisk יַמּא דטבריא), på arabisk Bahr Tabariye (بحيرة طبريا).
Geografi
Genesaretsjøen ligg nordaust i Israel, nær Golanhøgdene i Jordandalen, dalen skapt av skilje mellom den afrikanske og den arabiske plata. Området er utsett for jordskjelv, og tidlegare òg vulkansk aktivitet. Dette syner seg i massar av basalt og andre vulkanske bergartar som former geologien i Galilea.
Lubna Jaffery
Andre verv
Før Jaffery vart utnemnd som politisk rådgjevar i Arbeids- og inkluderingsdepartementet i Stoltenberg II-regjeringa, jobba ho som rådgjevar i SINTEF. Etter ho gjekk av som statssekretær i Kulturdepartementet i 2012, har ho jobba som spesialrådgjevar i arbeidsgjevarforeininga Spekter, rådgjevar i Geelmuyden Kiese, kommunikasjonssjef i Tide og seniorrådgjevar i Integrerings- og mangfaldsdirektoratet.
Genesaretsjøen
Antikken
Genesaretsjøen ligg ved den gamle Via Maris, som knytte Egypt til dei nordleg rika. Grekarane, hasmonarane og romarane grunnla velståande byar og busetnader som Gadara, Hippos og Tiberias. Historikaren Flavius Josefus frå det første hundreåret var så imponert at han skreiv «Ein kan kalle denne staden ambisjon.» Josefus skreiv òg at det var ein fiskeindustri her på denne tida, med 230 båtar som arbeidde fast i innsjøen. Arkeologar oppdaga ein slik båt, som fekk namnet «Jesusbåten», i 1986.
Lubna Jaffery
Andre verv
Jaffrey er styreleiar i Riksscenen. Ho var i perioden 2015 til 2019 nestleiar i styret til Festspillene i Bergen. Ho har hatt ei rekkje andre organisatoriske verv, blant anna juryleiar av mangfaldsprisen i Bergen, styreleiar for BIT 20 ensemble, styremedlem i Litteraturhuset i Bergen, BIT Teatergarasjen og Fargespill.